Π Λ Η Ρ Ο Φ Ο Ρ Ι Α Κ Ο   Ε Ν Τ Υ Π Ο

ΥΠΟΥΡΓΕΙΟ ΝΑΥΤΙΛΙΑΣ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ Λ.Σ.-ΕΛ.ΑΚΤ.
ΚΛΑΔΟΣ Β΄(ΝΑΥΤΙΛΙΑΣ)
Δ/ΝΣΗ ΠΟΝΤΟΠΟΡΟΥ ΝΑΥΤΙΛΙΑΣ
ΤΜΗΜΑ ΝΑΥΤΙΛΙΑΚΩΝ ΕΤΑΙΡΕΙΩΝ
ΤΗΛΕΦΩΝΟ: 213-1371392-4528-4440-4280
ΑΡ. ΣΥΣΚ. ΤΗΛ/ΤΥΠΙΑΣ: 213-1374284
Ηλεκτρονικό ταχ/μείο	: dpn.b@hcg.gr

ΣΧΕΤΙΚΗ ΚΥΑ: αριθ. 3122.18/03/13/11-12-2013 (ΦΕΚ 3263/Β/20-12-2013)

ΘΕΜΑ: ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΚΔΟΣΗ ΑΠΟΦΑΣΗΣ  ΕΓΚΑΤΑΣΤΑΣΗΣ ΓΡΑΦΕΙΟΥ Η΄ ΥΠΟΚΑΤΑΣΤΗΜΑΤΟΣ ΕΤΑΙΡΕΙΑΣ ΣΤΗΝ ΕΛΛΑΔΑ ΜΕ ΤΙΣ ΔΙΑΤΑΞΕΙΣ ΤΩΝ Α.Ν. 378/68, Ν.27/75, Ν.814/78, Ν.2234/94, Ν.3752/09 ΚΑΙ Ν.4150/13.

ΔΙΚΑΙΟΛΟΓΗΤΙΚΑ:

Αίτηση η οποία πρέπει να περιλαμβάνει τα ακόλουθα στοιχεία:
- Ακριβή επωνυμία της Εταιρείας.
- Έδρα και ιθαγένεια (χώρα στο εξωτερικό)
- Τύπος υπό τον οποίο λειτουργεί στην έδρα της (π.χ. Α.Ε., Ε.Π.Ε. κ.λ.π.).
- Δραστηριότητα της εταιρείας στη χώρα που έχει την έδρα της.
- Μορφή με την οποία θα λειτουργήσει  η εταιρεία στην Ελλάδα (Γραφείο ή Υποκατάστημα)
- Αντικείμενο εργασιών της εταιρείας στην Ελλάδα.
- Διεύθυνση του Γραφείου ή Υποκαταστήματος της εταιρείας στην Ελλάδα (πλήρη στοιχεία 
  Διεύθυνση, Τηλέφωνο, TELEX, Αρ. συσκευής τηλεομοιοτυπίας, Ηλεκτρονικό ταχυδρομείο, κ.λ.π.).
- Πλήρη στοιχεία εκπροσώπου της.

Στο κείμενο της αίτησης θα αναφέρονται υποχρεωτικά τα κατωτέρω:
α)	Ανάληψη υποχρέωσης εισαγωγής στην Ελλάδα ετήσιου συναλλάγματος μη υποχρεωτικώς εκχωρητέου ή ισόποσο σε ευρώ για ποσό τουλάχιστον πενήντα χιλιάδων (50.000) δολαρίων Η.Π.Α. για την κάλυψη των δαπανών λειτουργίας της, καθώς επίσης και ετέρου ποσού συναλλάγματος μη υποχρεωτικώς εκχωρητέου ή ευρώ για την κάλυψη των στην Ελλάδα εν γένει πληρωμών της εταιρείας για λογαριασμό της ή για λογαριασμό τρίτων
β) Αναφορά ότι η εταιρεία αναλαμβάνει την υποχρέωση να καταθέσει στο Υπουργείο Οικονομίας, Ανάπτυξης και Τουρισμού (Γενική Διεύθυνση Ιδιωτικών Επενδύσεων) εντός της προθεσμίας, που τίθεται στην εγκριτική απόφαση εγκατάστασης,  αρχομένης από τη δημοσίευση αυτής εγγυητική επιστολή τραπέζης εσωτερικού ή εξωτερικού ποσού ύψους 10.000 δολ. ΗΠΑ.
γ) Αναφορά ότι η εταιρεία αναλαμβάνει την υποχρέωση να εγκαταστήσει το γραφείο ή υποκατάστημα εντός της προθεσμίας, που τίθεται στην εγκριτική απόφαση εγκατάστασης, αρχομένης από τη δημοσίευση αυτής και να γνωστοποιήσει, εντός της παραπάνω προθεσμίας, την έναρξη εργασιών και λοιπά στοιχεία εγκατάστασης στο Υπουργείο Ναυτιλίας και Νησιωτικής Πολιτικής (Διεύθυνση Ποντοπόρου Ναυτιλίας) και στο Υπουργείο Οικονομίας, Ανάπτυξης και Τουρισμού (Διεύθυνση Κεφαλαίων Εξωτερικού)

-//-
-2-

Μαζί με την αίτηση θα προσκομίζονται τα ακόλουθα δικαιολογητικά:

• 	Καταστατικό της επιχειρήσεως ή επικυρωμένο αντίγραφο αυτού καθώς και επίσημη μετάφραση τούτου στην Ελληνική από το οποίο να προκύπτει σαφώς το ναυτιλιακό αντικείμενο της επιχείρησης.
•  Πρακτικό του Διοικητικού Συμβουλίου της εταιρείας δεόντως θεωρημένο για το γνήσιο της υπογραφής, στα οποία να αναφέρεται ότι έχει ληφθεί απόφαση εγκατάστασης Γραφείου της Εταιρείας στην Ελλάδα και να ορίζεται ο εκπρόσωπός της και Πρακτικά νομιμοποίησης του ΔΣ.
• Επικυρωμένο αντίγραφο πρόσφατης βεβαίωσης (ημερομηνία όχι πλέον του 2μήνου από της κατάθεσης) του οικείου Προξενείου στην Ελλάδα ή αρμόδιας αρχής της χώρας της έδρας της εταιρείας από την οποία να προκύπτει ότι η αιτούσα εταιρεία υφίσταται και λειτουργεί νομίμως στην χώρα της.
•  Υπεύθυνη Δήλωση του Ν. 1599/86 του νομίμου εκπροσώπου της εταιρείας στην Ελλάδα δεόντως θεωρημένη για το γνήσιο της υπογραφής από την οποία να προκύπτουν:
     (ι)   Η αποδοχή του διορισμού του εκπροσώπου του Γραφείου ή υποκαταστήματος της εταιρείας  
        στην Ελλάδα.
      (ιι)  Το αντικείμενο των εργασιών της εταιρείας περιορίζεται αποκλειστικά και μόνο σε πλοία με     Ελληνική ή ξένη σημαία ολικής χωρητικότητας μεγαλύτερης των 500 κόρων (εξαιρουμένων των επιβατηγών ακτοπλοϊκών πλοίων και των εμπορικών πλοίων που εκτελούν εσωτερικούς πλόες).
  (ιιι)  Το όνομα, η σημαία, το Διεθνές Διακριτικό Σήμα (ΔΔΣ), ο αριθμός ΙΜΟ και η χωρητικότητα των πλοίων τα οποία διαχειρίζεται ή εκμεταλλεύεται, (αφορά μόνο τις εταιρείες που ασχολούνται με διαχείριση ή εκμετάλλευση πλοίων) καθώς και τις πλοιοκτήτριες εταιρείες που εκπροσωπεί.
•    Φωτοαντίγραφα των εγγράφων εθνικότητας των πλοίων (εάν η υπό εγκατάσταση εταιρεία είναι διαχειρίστρια).

ΣΗΜΕΙΩΣΗ
Σε περίπτωση που η υπό εγκατάσταση εταιρεία είναι απλώς διαχειρίστρια τότε απαιτείται και έγγραφο της πλοιοκτήτριας εταιρείας, δεόντως θεωρημένο για το γνήσιο της υπογραφής, με τα αναφερόμενα στο υπ. αριθ. (ιιι) της Υπεύθυνης Δήλωσης στοιχεία από το οποίο να προκύπτει η ανάθεση της διαχειρίσεως στο υπό εγκατάσταση γραφείο ή υποκατάστημα της εταιρείας. Σε περίπτωση όμως που είναι πλοιοκτήτρια απαιτείται προσκόμιση επικυρωμένου φωτοαντιγράφου του εγγράφου εθνικότητας του πλοίου.

•  Παράβολο Δημοσίου Ταμείου (Κωδικός 3741) ποσού ύψους ίσο με το αντίτιμο μετατροπής σε Ευρώ 2.000 δολ. ΗΠΑ 
ή ηλεκτρονικό e- παράβολο
  (https://www1.gsis.gr/sgsisapps/eparavolo/public/create.htm)